
Projekteerimistingimuste määramine
(Puuvilla tn.21 territooriumile platsi ja katusealuse rajamine 

romusõidukite kuivatamiseks ja akude konteinerite hoidmiseks)

Vastavalt Kohaliku omavalitsuse korralduse seaduse § 30 lõike1 punktile 2, Ehitusseaduse §19  lõikele 3 ning Narva Linnavolikogu 26.08.2004 määrusele nr 42/38 “Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:


Määrata projekteerimistingimused Puuvilla tn.21 territooriumile platsi ja katusealuse rajamise ehitusprojekti koostamiseks romusõidukite kuivatamiseks ja akude konteinerite hoidmiseks järgnevalt:             

	1. ÜLDANDMED



	1.1  Tellija                                           
	AS Kuusakoski, registrikood 10167439
Betooni tn.12, Tallinn

	1.2 Asukoht,
       algandmed                                         
	Narva linn, Puuvilla tn.21
Projekteeritava katusealuse ehitisalune pind  ≈ 120,0 m2
Maakasutuse sihtotstarve: tootmismaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus 21.04.08.a avaldus nr 722/1-12 
Aivar Vahar – volinik
1.4.2 Ehitusseadus, Jäätmeseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




Projekti koostamise eesmärgiks on platsi ja katusealuse rajamine romusõidukite kuivatamiseks ja akude konteinerite hoidmiseks. 
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Keskkonnaministri kinnitatud 08.07.2004.a määrus nr 89 „Romusõidukite käitlusnõuded”;

- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 811: 2006 „Hoone ehitusprojekt”;

- Narva Linnavolikogu kinnitatud 06.03.2008.a. määrus nr.16 „Narva linna heakorra eeskiri”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“ jne.
3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.4 Projekt peab olema heaks kiidetud kõigil ehitusseadusega ettenähtud juhtudel.

3.5 Esitada projekti nimetus vastavalt projekteerimistingimustele.

3.6 Väljastatud projekteerimistingimused lisada projekti kausta.
3.7 Projekti koosseisus esitada originaalkooskõlastused.
3.8 Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	4. ARHITEKTUURSED JA LINNAEHITUSLIKUD TINGIMUSED


4.1 Ette näha platsi rajamine, lähtudes romusõidukite kogumiskohale esitatavatest nõuetest. 
4.2 Plats peab olema pinnaga, mille kate ei lase läbi vett ning varustatud sademevee kogumisseadmete ja õlipüüduritega. Esitada põhilised pinnakatete tööde mahud, vertikaalplaneerimine, platsi lõiked jne.

4.3 Ette näha katusealuse rajamine platsile. 

4.4 Katusealuse maksimaalne kõrgus maapinnast: kuni 6,0 m. 
4.5 Muud nõuded: vastavalt Keskkonnaministri kinnitatud 08.07.2004.a määrusele nr 89 „Romusõidukite käitlusnõuded”.

4.6 Jäätmekäitlus: lahendada projektiga.
4.7 Keskkonnakaitsemeetmed ja tuleohutusmeetmed: lahendada projekti koosseisus. 
4.8 Asendiplaan: näidata olemasolevad ja lammutatavad ehitised, liiklusskeem, valgustimastide, sõidu- ja kõnniteede ning parkimiskohtade paiknemine; määratleda pinnakatted jne. 
4.9 Projekti koosseisus esitada lisaks:
· situatsiooniskeem,
· romusõidukite käitlusnõuded,

· katusealuse plaan, püstlõige, värvivaated, 

· katusealuse põhielementide paiknemise joonised ja põhilised sõlmed,

· nõuded materjalide tugevusele, kestvusele ning pindade kvaliteedile jne.

	5. INSENERTEHNILISED ERITINGIMUSED



5.1 Välisvõrkude projekteerimise korral esitada Arhitektuuriametile kooskõlastamiseks välisvõrkude tööprojektid. Eriosadele taotleda tehnilised tingimused ja projektid kooskõlastada vastavate võrguvaldajatega.
5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	6. KOOSKÕLASTUSED




6.1     Ida-Eesti Päästekeskuse Narva Keskkomando.

6.2     Ida-Virumaa Keskkonnateenistus.

6.3     Krundi omanik.
6.4     Linnavara ja-Majandusameti kommunaalmajanduse osakond (jäätmekäitlus).
6.5     Narva Linnavalitsuse Arhitektuuri- ja Linnaplaneerimise Amet.

7. RAKENDUSSÄTTED
7.1    Korraldus jõustub teatavaks tegemisest.
7.2    Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste
	[image: image2.png]





	[image: image3.png]



Linnapea

Ants Liimets

	
	Linnasekretär

